ทองคำปิดบวก 8.8 ดอลล์
สัญญาทองคำตลาดนิวยอร์กปิดบวกวิตกเศรษฐกิจโลกชะลอตัว-การอ่อนค่าของสกุลเงินดอลลาร์สหรัฐ
18 ส.ค. 2554

สัญญาทองคำตลาดนิวยอร์กปิดบวกวิตกเศรษฐกิจโลกชะลอตัว-การอ่อนค่าของสกุลเงินดอลลาร์สหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค.ปรับตัวขึ้น 8.8 ดอลลาร์ หรือ 0.5% ปิดที่ 1,793.8 ดอลลาร์/ออนซ์ 
สัญญาโลหะเงินส่งมอบเดือนก.ย.พุ่งขึ้น 53.2 เซนต์ ปิดที่ 40.351 ดอลลาร์/ออนซ์ และสัญญาโลหะทองแดงส่งมอบเดือนก.ย.ลดลง 3.8 เซนต์ ปิดที่ 3.994 ดอลลาร์/ปอนด์
ส่วนสัญญาพัลลาเดียมส่งมอบเดือนก.ย.พุ่งขึ้น 10.15 ดอลลาร์ ปิดที่ 756.50 ดอลลาร์/ออนซ์ และสัญญาพลาตินัมส่งมอบเดือนต.ค.พุ่งขึ้น 20.90 ดอลลาร์ ปิดที่ 1,818.10 ดอลลาร์/ออนซ์
ทั้งนี้ นักลงทุนเข้าซื้อทองคำเนื่องจากกระแสความวิตกกังวลเกี่ยวกับการชะลอตัวของเศรษฐกิจทั่วโลก นอกจากนี้ ผลการประชุมระหว่างนางแองเกลา แมร์เคล นายกรัฐมนตรีเยอรมนี และนายนิโคลาส์ ซาร์โกซี ประธานาธิบดีฝรั่งเศส ก็ไม่ได้ช่วยให้ตลาดมีความเชื่อมั่นต่อเศรษฐกิจยุโรปมากขึ้น
ตลาดทองคำได้แรงหนุนมากขึ้นเมื่อสกุลเงินดอลลาร์สหรัฐอ่อนค่าลง ซึ่งกระตุ้นให้นักลงทุนแห่เข้าซื้อทองคำอย่างหนาแน่น เนื่องจากสัญญาทองคำซื้อขายในรูปสกุลเงินดอลลาร์  
ทั้งนี้ สัญญาทองคำอาจจะพุ่งขึ้นแตะระดับ 2,000 ดอลลาร์/ออนซ์ ในอีกไม่กี่เดือนข้างหน้านี้ เนื่องจากเศรษฐกิจทั่วโลกยังคงเปราะบาง